CELEX: 32006R1444
Language: lt
Date: 2006-09-29 00:00:00
Title: 2006 m. rugsėjo 29 d. Komisijos reglamentas (EB) Nr. 1444/2006 dėl leidimo naudoti Bacillus subtilis C-3102 ( Calsporin ) kaip pašarų priedą   (Tekstas svarbus EEE)

30.9.2006   
            
            
               LT
            
            
               Europos Sąjungos oficialusis leidinys
            
            
               L 271/19
            
         
      KOMISIJOS REGLAMENTAS (EB) Nr. 1444/2006
   2006 m. rugsėjo 29 d.
   dėl leidimo naudoti Bacillus subtilis C-3102 (Calsporin) kaip pašarų priedą
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
   kadangi:
   
               (1)
            
            
               Reglamente (EB) Nr. 1831/2003 nustatytas leidimas dėl priedų, skirtų naudoti gyvūnų mityboje, ir tokio leidimo suteikimo pagrindas bei tvarka.
            
         
               (2)
            
            
               Pagal Reglamento (EB) Nr. 1831/2003 7 straipsnį buvo pateiktas prašymas išduoti leidimą priede nurodytam preparatui. Kartu su prašymu buvo pateikti duomenys ir dokumentai, kurių reikalaujama pagal to reglamento 7 straipsnio 3 dalį.
            
         
               (3)
            
            
               Prašymas pateiktas dėl Bacillus subtilis C-3102 (Calsporin) kaip pašarų priedo, skirto mėsiniams viščiukams. Pašarų priedas priskirtinas priedų kategorijai „zootechniniai priedai“.
            
         
               (4)
            
            
               Analizės metodas, pateiktas prašyme išduoti leidimą pagal Reglamento (EB) Nr. 1831/2003 7 straipsnio 3 dalies c punktą, yra susijęs su pašarų priedo veikliosios medžiagos nustatymu pašaruose. Todėl šio reglamento priede nurodytas analizės metodas neturėtų būti painiojamas su Bendrijos analizės metodu, kaip apibrėžta 2004 m. balandžio 29 d. Europos Parlamento ir Tarybos reglamento (EB) Nr. 882/2004 dėl oficialios kontrolės, kuri atliekama siekiant užtikrinti, kad būtų įvertinama, ar laikomasi pašarus ir maistą reglamentuojančių teisės aktų, gyvūnų sveikatos ir gerovės taisyklių (2), 11 straipsnyje.
            
         
               (5)
            
            
               Europos maisto saugos tarnyba (toliau – tarnyba) 2006 m. kovo 8 d. nuomonėje padarė išvadą, kad Bacillus subtilis C-3102 (Calsporin) neturi neigiamos įtakos gyvūnų sveikatai, žmonių sveikatai ar aplinkai (3). Ji taip pat padarė išvadą, kad Bacillus subtilis C-3102 (Calsporin) nekelia jokio kito pavojaus, dėl kurio pagal Reglamento (EB) Nr. 1831/2003 5 straipsnio 2 dalį būtų galima atsisakyti išduoti leidimą. Šioje nuomonėje teigiama, kad naudojant šį preparatą gali pagerėti zootechniniai mėsinių viščiukų parametrai. Nuomonėje nėra nuostatos, kad reikia nustatyti konkrečius stebėsenos po pateikimo į rinką reikalavimus. Tarnybos nuomonėje rekomenduojamos atitinkamos vartotojų saugos priemonės. Šioje nuomonėje taip pat vertinama pašarų priedo analizės metodo ataskaita, kurią pateikė Bendrijos etaloninė laboratorija, įsteigta vadovaujantis Reglamentu (EB) Nr. 1831/2003. Preparato vertinimas rodo, kad laikomasi Reglamento (EB) Nr. 1831/2003 5 straipsnyje nustatytų leidimo išdavimo sąlygų. Todėl reikėtų leisti naudoti preparatą, kaip nurodyta šio reglamento priede.
            
         
               (6)
            
            
               Šiame reglamente numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Priede nurodytą preparatą, priklausantį priedų kategorijai „zootechniniai priedai“ ir funkcinei grupei „žarnyno floros stabilizatoriai“, leidžiama naudoti kaip priedą gyvūnų mityboje tame priede nustatytomis sąlygomis.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2006 m. rugsėjo 29 d.
      
         
            Komisijos vardu
         
         Markos KYPRIANOU
         
         
            Komisijos narys
         
      
   
   
      (1)  OL L 268, 2003 10 18, p. 29. Reglamentas su pakeitimais, padarytais Komisijos reglamentu (EB) Nr. 378/2005 (OL L 59, 2005 3 5, p. 8).
   
      (2)  OL L 165, 2004 4 30. Reglamentas su pakeitimais, padarytais Komisijos reglamentu (EB) Nr. 776/2006 (OL L 136, 2006 5 24, p. 3).
   
      (3)  Priedų ir produktų arba medžiagų, skirtų gyvūnų pašarams, mokslinės grupės nuomonė apie produkto Calsporin, Bacillus subtilis C-3102 preparato, kaip pašarų priedo, skirto mėsiniams viščiukams, pagal Reglamentą (EB) Nr. 1831/2003, saugą ir veiksmingumą. Priimta 2006 m. kovo 8 d.EFSA leidinys (2006), 336, 1–15 p.
   
      PRIEDAS
      
                  Priedo identifikavimo numeris
               
               
                  Leidimo turėtojo pavadinimas
                  (arba vardas ir pavardė)
               
               
                  Priedas
                  (Prekės pavadinimas)
               
               
                  Sudėtis, cheminė formulė, aprašymas, analizės metodas
               
               
                  Gyvūno rūšis arba kategorija
               
               
                  Didžiausias amžius
               
               
                  Mažiausias kiekis
               
               
                  Didžiausias kiekis
               
               
                  Kitos nuostatos
               
               
                  Leidimo galiojimo terminas
               
            
                  Kolonijas sudarančio vieneto (KSV)/kg visaverčio pašaro, kuriame drėgmės kiekis 12 %
               
            
                  Zootechninių priedų kategorija. Funkcinė grupė: žarnyno floros stabilizatoriai.
               
            
                  4b1820
               
               
                  
                     Calpis Co. Ltd
                  
                  atstovas Bendrijoje: Orffa International Holding BV
                  
               
               
                  
                     Bacillus subtilis C-3102 (DSM 15544)
                  (Calsporin)
               
               
                  
                               
                           
                           
                              
                                 Priedo sudėtis:
                              
                                 Bacillus subtilis C-3102 (DSM 15544) kurio sudėtyje yra mažiausiai 1,15 × 1010 KSV/g priedo preparato (25–30 %)
                              Kalcio karbonatas (70–75 %)
                           
                        
                               
                           
                           
                              
                                 Veikliosios medžiagos apibūdinimas:
                              
                              Gyvybingos Bacillus subtilis C-3102 (DSM 15544) sporos (KSV)
                           
                        
                               
                           
                           
                              
                                 Analizės metodas
                                  (1)
                              
                              Sklidos plokštelių metodas naudojant triptono sojos agarą pakaitinus pašarų mėginius.
                           
                        
               
                  Mėsiniai viščiukai
               
               
                  —
               
               
                  1 × 109
                  
               
               
                  1 × 109
                  
               
               
                  Dėl vartotojų saugos: dirbant – kvėpavimo takų apsauga ir apsauginiai akiniai.
                  Priedo ir premikso naudojimo instrukcijose nurodyti laikymo temperatūrą, laiką ir stabilumą granuliuojant.
                  Leidžiama naudoti pašaruose, kurių sudėtyje yra leidžiamų kokcidiostatų: natrio monenzino, natrio salinomicino, natrio semduramicino, natrio lazalocido, maduramicino amonio narazin-nikarbazino, diklazurilo.
               
               
                  2016 m. spalio 20 d.
               
            
         (1)  Informacija apie analizės metodus pateikiama šiuo Bendrijos etaloninės laboratorijos adresu: www.irmm.jrc.be/html/crlfaa/